laion/Wikipedia-Exotic huggingface dataset:
שמעון צלקה

שמעון צלקה (1947 – 13 באוגוסט 2011) היה כדורגלן ישראלי, אשר שיחק לרוב בעמדת הקשר ולעיתים הקיצוני ומזוהה בעיקר עם קבוצת מכבי יפו. שמעון צלקה גדל ביפו ובילדותו הצטרף לקבוצת הילדים של מכבי יפו. עם פתיחת עונת 1964/1965 בליגה הלאומית העלה אותו המאמן נוטקו ולב לקבוצה הבוגרת עוד בטרם מלאו לו 17 שנים. הוא שיחק כקשר ולעיתים כקיצוני ויועד למשבצת של בובי קלמי אשר רצה לעזוב את הקבוצה וסבל מבעיות משמעת. צלקה התבלט כקשר מחונן והוביל את מרכז השדה היפואי, בעיקר בתקופתו של יצחק שניאור בקדנצייה השנייה שלו כמאמן הקבוצה. עם זאת, במחצית השנייה של שנות ה-60 הפכה יפו לקבוצת מרכז טבלה, סבלה מבעיות כלכליות וצלקה חיפש לא אחת את עתידו מחוץ לישראל. במהלך עונת 1969/1970 בליגה הלאומית אומנה מכבי יפו על ידי איינשטיין קליש ובסיומה ירדה הקבוצה לליגה א' שהייתה השנייה בישראל. עוד במהלך העונה, החליט צלקה לעזוב את הקבוצה והכניס את עצמו להסגר. מנהלי מכבי רמת עמידר פנו להנהלת מכבי יפו, והצליחו לשכנע אותה לשחרר אותו כדי לעזור לקבוצה לעלות לליגה העליונה. בינואר 1970 עבר שמעון צלקה למכבי רמת עמידר. עמידר נכשלה במחזור הסיום לאחר שהפסידה להפועל חולון 1–2. חולון עלתה, ועמידר סיימה במקום השני בבית ונותרה בליגה א'. באוגוסט 1970 נרכש על ידי הפועל חיפה לקראת עונת 1970/1971 בליגה הלאומית. משחקו הראשון בשורות חיפה נערך ב-17 באוקטובר 1970 מול הפועל תל אביב. צלקה שיחק בפועל בחיפה במשך שלוש עונות, עד למחזור האחרון של עונת עונת 1972/1973 בליגה הלאומית, שנערך ב-5 במאי 1973 בו שיחק עם קבוצתו מול מכבי נתניה. לאורך שנותיו בהפועל חיפה כבש שני שערים. בעונת 1973/1974 בליגה הלאומית היה צלקה שחקן רשום בקבוצה, אך לא שיחק בפועל. בראשית 1974 עזב צלקה את ישראל ועבר עם משפחתו לארצות הברית לרגל עסקיו. בהמשך, שב לישראל ופתח עם אחיו הצעיר חנות נעליים. שמעון צלקה הלך לעולמו ב-2011 והוא בן 64, והובא למנוחות בבית העלמין הדרום. ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020. מדיה וקבצים בנושא שמעון צלקה בוויקישיתוף שמעון צלקה באתר GRAVEZ 16 המאמנים וסגל השחקנים שיעמדו לרשות 16 קבוצות הליגה הלאומית, מעריב, 2 באוקטובר 1964 יהודה גורן, ניצחון השיריון על ההדרכה 0:1 העתיק ההכרעה למאבק שיריון-חיל האוויר, מעריב, 15 ביולי 1965 אברהם טבק, הקריאה קדימה מכבי יפו נשמעת שוב, והאוהדים מקווים, מעריב, 19 באוגוסט 1966 שמעון צלקה, באתר הפועל חיפה בואו של צלקה להפועל חיפה, באתר הפועל חיפה יהודה גורן, קלימצ'בסקי יסיים בחיפה בעוד חודש, מעריב, 2 באוקטובר 1972 ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020, עמוד 238. ישעיהו פורת, מזג אוויר נעים, מעריב, 1 בנובמבר 1964. יצא לארצות הברית, מעריב, 10 במרץ 1968. העברות מועטות בוצעו בליגה א', מעריב, 8 בינואר 1970. י.אבי-עופר, חולון ניצח את עמידר 2–1 ועלה לליגה הלאומית, דבר, 31 במאי 1970. יהודה גורן, הפועל חיפה מעכלת את הרכש החדש, מעריב, 28 בספטמבר 1970. אתר הוויקי של הפועל חיפה. אנגלנדר בהרכב, מעריב, 10 באפריל 1974.
אלברט רסטי

אלברט רסטי (Albert Rösti; נולד ב-7 באוגוסט 1967) הוא פוליטיקאי ויזם שווייצרי, המכהן מינואר 2023 כחבר המועצה הפדרלית של שווייץ. הוא עמד בעבר בראש מפלגת העם השווייצרית. אלברט רסטי גדל בקנטון ברן ולמד אגרונומיה במכון הטכנולוגי של ציריך. בהמשך למד לתואר שני במנהל עסקים באוניברסיטת רוצ'סטר שבארצות הברית. בשנים 1998–‏2006 עבד רסטי במחלקת הכלכלה של קנטון ברן. לאחר מכן היה למנהל יצרני החלב השווייצריים. מאז 2013 הוא הבעלים והמנהל של חברת ייעוץ עסקי ופוליטי. בשנים 2007–‏2014 כיהן רסטי כנשיא שירות המידע של ארגוני החקלאות השווייצרים. ב-2014 הוא נבחר לנשיא ארגון Action for a Sensible Energy Policy Switzerland (AVES). במאי 2015 מונה לנשיא Swiss Oil, איגוד סוחרי הדלק השווייצרי. רסטי מתגורר באיטנדורף (אנ') שבקנטון ברן, נשוי ואב לשני ילדים. בשנים 2000–‏2007 כיהן רסטי כנשיא סניף איטנדורף של מפלגת העם השווייצרית. מ-2008 הוא היה חבר המועצה המקומית של איטנדורף, ובשנת 2014 הוא הפך לראש עיריית איטנדורף. רסטי התמודד ללא הצלחה בבחירות לממשלת קנטון ברן. הוא נבחר לראשונה בבחירות הפדרליות בשווייץ בשנת 2011 למועצה הלאומית, הבית התחתון של הפרלמנט. בבחירות הפדרליות ב-2015 היה רסטי מנהל הקמפיין של מפלגתו. סניף ברן של המפלגה בחר ברסטי כמועמד למועצת הקנטונים בבחירות 2015, אך הוא הסיר את מועמדותו למועצה שבועיים לאחר מכן. הוא כיהן חבר המועצה הלאומית עד 31 בדצמבר 2022. ב-23 באפריל 2016 נבחר רסטי פה אחד כיושב ראש מפלגת העם וכיהן בתפקיד עד שנת 2020. ב-7 בדצמבר 2022 נבחר רסטי לחבר המועצה הפדרלית, במקומו של אולי מאורר. הוא נכנס לתפקידו ב-1 בינואר 2023, ומונה לראש המחלקה לאיכות הסביבה, התחבורה, האנרגיה והתקשורת. מדיה וקבצים בנושא אלברט רסטי בוויקישיתוף אלברט רסטי באתר מועצת הברית של שווייץ אלברט רסטי באתר אספת הברית של שווייץ
רייצ'ל בלה

רייצ'ל בלה זוואגלסקי (באנגלית: Rachael Bella Zvagelsky, נולדה ב-13 במרץ 1984) היא שחקנית עבר אמריקאית. בלה ידועה בתפקידה כבקה קוטלר בסרט "הצלצול" וכן בהופעתה במספר סרטים ותפקידי אורח בסדרות טלוויזיה כגון "חוק וסדר: מדור מיוחד", "באפי ציידת הערפדים", בוסטון פאבליק (אנ'), "מרוץ לאתמול" ו-"ציד המכשפות (1996) (אנ')". בלה פרשה ממשחק בשנת 2007. נולדה בשם רייצ'ל בלה נילנד. בלה נישאה לשחקן אדוארד פרלונג ב-19 באפריל 2006. לשניים נולד בן ב-21 בספטמבר 2006. ב-8 ביולי 2009, בלה הגישה בקשה לגירושים מפרלונג בשל "חילוקי דעות שלא ניתנים לגישור". בלה הצהירה במהלך המשפט שבדמו של בנה נמצאו שאריות של קוקאין. בעקבות כך, בית המשפט קבע שפרלונג יוכל לראות את בנו רק תחת פיקוח. במאי 2013, בלה הגישה הוציאה צו הרחקה נגד פרלונג בטענה שהאחרון נעשה אלים כלפיה. פרלונג לא התנגד (אנ'). בלה נישאה לרון זוואגלסקי ב-30 ביולי 2014 ולשניים נולדו שני ילדים. אתר האינטרנט הרשמי של רייצ'ל בלה רייצ'ל בלה, במסד הנתונים הקולנועיים IMDb (באנגלית) רייצ'ל בלה, באתר AllMovie (באנגלית) רייצ'ל בלה, במסד הנתונים הקולנועיים KinoPoisk (ברוסית) Wayback Machine, web.archive.org Rachael Bella | Actress, IMDb (באנגלית אמריקאית) Rachael Bella, web.archive.org, ‏2012-02-26 Edward Furlong, Wife Welcome a Son | Edward Furlong, Birth : People.com, web.archive.org, ‏2006-12-06 'Terminator' Actor Arrested Again For Domestic Violence; Edward Furlong Begged For Help In October, web.archive.org, ‏2016-11-07 Joyce Chen, Edward Furlong Avoids Jail Time for Domestic Violence, Unrecognizable, Us Weekly, ‏2013-07-02 (באנגלית אמריקאית)
חיוב אישי בשלטון המקומי

חיוב אישי הוא קנס שמטיל משרד הפנים על נושא משרה או נבחר ציבור ברשויות המקומיות, בגין הוצאה שלא כדין של כספים מקופת הרשות המקומית. הקנס מוטל מכוח סעיף 221 לפקודת העיריות וסעיפים 33 ו-34 לפקודת המועצות המקומיות. סמכות דומה חלה ביחס לרשויות מקומיות ביהודה ושומרון. כאשר מתעורר חשד לחריגה כזו, הוא מובא לדיון בפני הוועדה לחיוב אישי, והמלצת הוועדה מועברת לאישור מנכ"ל משרד הפנים או הממונה על המחוז במשרד הפנים. במשך שנים רבות הייתה הסמכות שניתנה למשרד הפנים בעניין זה בגדר אות מתה. בפסק דין בעתירה לבג"ץ בנושא זה נאמר: "וראוי גם ראוי שהממונה יעשה שימוש בסמכות המוקנית לו בסעיף זה למען תקוים ביקורת יעילה ומועילה על הפעולות הכספיות של הרשות המקומית ולמען ההקפדה על סדרי מינהל תקינים". הסוגיה עלתה פעם נוספת בפסק דין בעניין עתירה נגד ראשי המועצה המקומית מנחמיה, שבו נאמר: "השימוש בסמכות זו חייב, מצד אחד, להיעשות בזהירות, רק לאחר בירור יסודי של העובדות ובהתחשב גם בנסיבות ובאילוצים שבהם פעלו אלה שהוציאו או שהרשו את ההוצאה ובשיקול שלא להרתיע מועמדים רציניים ומתאימים מלקבל על עצמם תפקיד ציבורי כפוי טובה. אך מצד שני, אל לו לבעל הסמכות לנהוג יתר סלחנות בהפעלת סמכותו זו.". בשנת 2001 גיבש משרד הפנים נוהל לחיוב אישי בשלטון המקומי, וזה פורסם בחוזר מנכ"ל ובהנחיות היועץ המשפטי לממשלה. בהמשך הוקמה הוועדה לחיוב אישי, שתפקידה לבחון מקרים של הוצאה שלא כדין ולהמליץ על חיוב אישי של האחראים לה. בראש הוועדה עמד השופט בדימוס ורדימוס זיילר. עם פטירתו מונה עו"ד עדן בר טל ליו"ר הוועדה. משרד הפנים הציג את מטרות הוועדה לחיוב אישי: ליצור בקרב אילו עליהם חל דין החיוב האישי גורם הרתעה שימנע התעלמות מחובתם כנאמני ציבור לפעול בכספי הציבור בדרך תקינה. להבהיר שהוראות הדין הדנים בחיוב אישי הן בתוקף מלא, חרף אי עשיית השימוש בהם שנים ארוכות והכל לצורך מניעת בזבוזים ופעילות לא תקינה בכספי ציבור. לגרום לתיקון ליקויים ולצמצום נזקים. חיוב אישי, באתר משרד הפנים רוני בלנק וגדעון זעירא, ‏עדכון בנושא בקשת המידע על חיוב אישי בשלטון המקומי, באתר מרכז המחקר והמידע (ממ"מ) של הכנסת, 13 ביוני 2018 המלצות הוועדה לחיוב אישי והחלטות הגורמים המוסמכים, באתר משרד הפנים חיוב אישי בשלטון המקומי, באתר מבקר המדינה, 13 באוקטובר 2010 בג"ץ 89–1065 יעקב גולני נ' מר דב שיש - הממונה על מחוז המרכז במשרד הפנים, ניתן ב-2 בינואר 1991 בג"ץ 91–2937 יהודה טרייסטר נ' בני שליטא, ראש המועצה המקומית מנחמיה, ניתן ב-9 ביוני 1993 נוהל לחיוב אישי של נושאי משרה ברשות מקומית, חוזר מנכ"ל מס' 5/2001], משרד הפנים, 12 בספטמבר 2001 לחיוב אישי של נושא משרה ברשות מקומית, הנחיות היועצת המשפטית לממשלה רויטל חובל, השר סער מינה עו"ד במקום שופט לתפקיד ראש הוועדה לחיוב אישי, באתר הארץ, 7 באוקטובר 2013 חיוב אישי, באתר משרד הפנים
The Sweet Escape (שיר)

"The Sweet Escape" (בעברית: הבריחה המתוקה) הוא סינגל של הזמרת האמריקאית גוון סטפאני בשיתוף פעולה עם הזמר האמריקאי אייקון. השיר יצא ב-19 בדצמבר 2006 בהוצאת חברת התקליטים אינטרסקופ רקורדס. השיר מופיע כסינגל השני של אלבום האולפן השני של גוון סטפאני, The Sweet Escape. השיר נכתב על ידי גוון סטפאני, אייקון וג'ורג'יו טינפור, והופק על ידי אייקון וג'ורג'יו טינפור. נכון לספטמבר 2023, השיר הושמע למעלה מ-190 מיליון פעמים ביוטיוב, ולמעלה מ-515 מיליון פעמים בספוטיפיי. מידע על היצירה "The Sweet Escape" באתר מיוזיק בריינז מידע על הסינגל "The Sweet Escape" באתר מיוזיק בריינז מידע על היצירה "The Sweet Escape" באתר Discogs מילות השיר "The Sweet Escape" באתר Genius סרטון השיר "The Sweet Escape" באתר יוטיוב Gwen Stefani - The Sweet Escape (Closed Captioned) ft. Akon, ארכיון מ-2023-08-25, נבדק ב-2023-09-09 The Sweet Escape, 2006-01-01, ארכיון מ-2023-03-19, נבדק ב-2023-09-09 "Nielsen Music 2007 Year End Music Industry Report For Canada". Reuters. אורכב מ-המקור ב-2016-03-11. נבדק ב-2021-10-24. Griffiths, George (8 בדצמבר 2020). "Gwen Stefani's Top 10 biggest singles on the Official Chart". Official Charts Company. ארכיון מ-8 בדצמבר 2020. נבדק ב-8 בדצמבר 2020. {{cite web}}: (עזרה) "CHR/Top 40 – Week Of: December 19, 2006". Radio & Records. נבדק ב-22 באוגוסט 2015. {{cite web}}: (עזרה)(הקישור אינו פעיל, May 2017) "Gwen Stefani Store – The Sweet Escape". Getmusic. Universal Music Australia. אורכב מ-המקור ב-26 בפברואר 2012. נבדק ב-22 באוגוסט 2015. {{cite web}}: (עזרה) "The Sweet Escape: Gwen Stefani: MP3 Downloads". Amazon. ארכיון מ-9 בנובמבר 2021. נבדק ב-22 באוגוסט 2015. {{cite web}}: (עזרה) "Gwen Stefani | The Sweet Escape (2-Track Single)" (בגרמנית). Universal Music Germany. ארכיון מ-22 באוגוסט 2015. נבדק ב-22 באוגוסט 2015. {{cite web}}: (עזרה) "Gwen Stefani | The Sweet Escape (Maxi Single)" (בגרמנית). Universal Music Germany. ארכיון מ-22 באוגוסט 2015. נבדק ב-22 באוגוסט 2015. {{cite web}}: (עזרה) "The Sweet Escape (International Version): Gwen Stefani: MP3-Downloads" (בגרמנית). Amazon.de. ארכיון מ-9 בנובמבר 2021. נבדק ב-22 באוגוסט 2015. {{cite web}}: (עזרה) "The Sweet Escape". Amazon.co.uk. ארכיון מ-9 בנובמבר 2021. נבדק ב-22 באוגוסט 2015. {{cite web}}: (עזרה) "The Sweet Escape (International Version): Gwen Stefani: MP3 Downloads". Amazon.co.uk. ארכיון מ-9 בנובמבר 2021. נבדק ב-22 באוגוסט 2015. {{cite web}}: (עזרה) "The Sweet Escape [Vinyl]". Amazon. ארכיון מ-9 בנובמבר 2021. נבדק ב-22 באוגוסט 2015. {{cite web}}: (עזרה) "The Sweet Escape (Konvict Remix): Gwen Stefani: MP3 Downloads". Amazon.co.uk. ארכיון מ-9 בנובמבר 2021. נבדק ב-22 באוגוסט 2015. {{cite web}}: (עזרה)
Isn't She Lovely

"Isn't She Lovely" (מוכר גם כ-"?Isn't She Lovely"; בעברית: האין היא אהובה?) הוא שיר של הזמר סטיבי וונדר מאלבומו Songs in the Key of Life משנת 1976. מילות השיר חוגגות את הולדת בתו עיישה מוריס. וונדר שיתף פעולה בשיר עם כותב השירים ובעל האולפן של הארלם ברנטה "באני" ג'ונס. השיר פותח את צד 3 של Songs in the Key of Life, ומתחיל עם בכי ראשון של תינוק שהוקלט במהלך לידה ממשית. הקלטה של וונדר רוחץ את עיישה כפעוטה גדולה יותר מובאת לקטע האחרון של השיר, מעורבבת עם סולו שלמפוחית פה. כל הכלים המוזיקליים הנשמעים בשיר מנוגנים על ידי וונדר, מלבד חלק נגינת האורגן שמנוגן על ידי גרג פילינגנס (Greg Phillinganes). במהלך תהליך ההקלטה, הבסיסט ניית'ן ווטס הניח קו של גיטרה בס כדי שישמש כרצועת הדרכה עבור וונדר, אך בסופו של דבר וונדר החליף את זה בביצועי בס משלו באורגן. הגרסה הארוכה של יותר מ-6 דקות שיר לא הוצאה לאור כסינגל שכן וונדר לא היה מוכן לקצר את השיר כך שיתאים כסינגל (7 אינץ' 45 rpm). גם ללא שחרור הסינגל, השיר זכה לכל כך הרבה השמעה עד שהגיע למקום ה-23 במצעד השירים העכשוויים למבוגרים בינואר 1977. מאז, השיר הפך לסטנדרט של פופ וג'אז, שכוסה בידי הרבה אמנים אחרים. וונדר ביצע את השיר בהופעה חיה בקונצרט יובל היהלום של אליזבת השנייה, מלכת הממלכה המאוחדת ב-4 ביוני 2012 עם מילים ששונו כדי להתייחס למלכה. השיר לא הוצא כסינגל מסחרי ולכן הוא לא הופיע במצעדים הגדולים בארצות הברית ובבריטניה. עם זאת, בשל ההשמעות המרובות ברדיו, הוא הגיע למקום ה-23 במצעד השירים העכשוויים למבוגרים של בילבורד ב-29 בינואר 1977. ביוני 2012, אחריי שוונדר הופיע עם השיר בקונצרט יובל היהלום של אליזבת השנייה, מלכת הממלכה המאוחדת, השיר הגיע לבסוף למצעד בבריטניה במקום ה-94 עקב מכירות של ההורדות. סטיבי וונדר - קולות, מפוחית פה, כלי הקשה, פסנתר אלקטרוני rmi, פנדר רודס, סינתיסייזר, תופים, דיבור בהקלטה. גרג פילינגנס - אורגן. עיישה מוריס - רחצה. הסולן דייוויד פטרון הוציא את השיר ב-1976 שהיה ללהיט מספר 4 בבריטניה בתחילת 1977. הוא בילה תשעה שבועות במצעד, והפך ללהיט ה-54 בגודלו של השנה. הגרסה של פרטון העניקה לו סטטוס של זמר של להיט אחד בבריטניה. גיטריסט הג'אז לי ריטנור כלל את השיר באלבומו האינסטרומנטלי משנת 1977 "Captain Fingers". הפסנתרן/מקיש כלי ההקשה ויקטור פלדמן הקליט גרסת ג'אז אינסטרומנטלית לאלבומו משנת 1977 "The Artful Dodger". פלדמן גם ניגן בקונגה בגרסה של Ritenour שיצאה באותה שנה. הקלריניסט ומוביל הרכבי ביג בנד וודי הרמן הוביל גרסת ביג בנד ב-1978 באלבומו Fatha Herman and his Thundering Herd. הסקספוניסט/מעבד ביל הולמן כלל את השיר באלבומו "The Bill Holman Band" משנת 1987. בשנת 2002, גרסת פאנק רוק הושרה בידי להקת Me First and the Gimme Gimmes ונכללה באלבומם הרביעי "Take a Break." בשנת 2010 הארי סטיילס שר את השיר באודישנים לאקס פקטור. ג'קי טראסון כלל את השיר באלבומו "Smile" משנת 2002. בנובמבר 2012, גרסה אקוסטית הושרה בידי ג'ימי היימן וג'ון וולמסלי, שהגיעה למקום ה-41 במצעד הסינגלים הבריטי. מידע על היצירה "Isn't She Lovely" באתר מיוזיק בריינז Nielsen Business Media Inc, Billboard, Nielsen Business Media, Inc., 1998-12-26. (באנגלית) https://archive.org/details/soundofsteviewon00pero Sir Paul McCartney, Stevie Wonder, Sir Elton John and Madness Lead Queen’s Diamond Jubilee « WCBS-FM 101.1, web.archive.org, ‏2016-10-22 Top Adult Songs 1961-2006 | Joel Whitburn's Record Research, web.archive.org, ‏2019-12-31 https://www.officialcharts.com/artist/_/jimmy%20higham%20%26%20jon%20walmsley/
אלכסנדר גרנאט

אלכסנדר (וולף) גרנאט (1( 13 ) ביוני, 1861, מוגילב, האימפריה הרוסית - 7 בספטמבר 1933, מוסקבה, ברית המועצות ) - מו"ל יהודי רוסי, מייסד (יחד עם אחיו הצעיר איגנאטי ) הוצאת הספרים "גרנאט". נולד במשפחתו של הסוחר מאודסה נאום (נחים) בן קיבוב גרנאט. דודו, קבלן הבנייה שמחה (סמיון קירילוביץ') גרנאט (1831 - 1916), היה סוחר של הגילדות הראשונה והשנייה בסנט פטרבורג . בוגר בית הספר הפוליטכני בריגה, בהשכלתו מהנדס מכונות. האחים גרנאט לא היו רק מוציאים לאור, אלא גם העורכים של הספרים שפרסמו. בפרסום "המילון האנציקלופדי של גרנאט", הם היוו חלק חשוב ביצירת אנציקלופדיות האימפריה הרוסית, ולאחר מכן, גם הסובייטיות . ב-1908 בין אלו שעבדו עם ההוצאה היה ולדימיר לנין. היה נשוי לדינה גינזבורג. ילדים: סופיה, נאדז'דה (נועמיה, 1893) ומיכאיל (הוצא להורג בירייה ב-1931). אחיין (בן אחותו) - היה מהפכן ואיש משק, הכלכלן יורי לארין. האחיין דרך סבא - הארכאולוג והאתנוגרף מיכאיל רבינוביץ' (1916 - 2000), חתן פרס המדינה של הפדרציה הרוסית (1993). כדים עם אפרם של אלכסנדר גרנאט ורעייתו נקברו במוסקבה, בקולומבריום מס' 2 של בניין הקרמטוריום דונסקוי לשעבר בבית בית העלמין דונסקויה החדש. לפי הלוח היוליאני Сергей Владимирович Белов, Артур Павлович Толстяков. Русские издатели конца XIX-начала XX века. Наука, Ленингр. отд-ние, 1976, 168 с.; стр. 151—153(ברוסית) "Гранат Михаил Александрович (1896)" (ברוסית). נבדק ב-2018-11-17. М. Г. Рабинович. Записки советского интеллектуала https://web.archive.org/web/20131224083729/http://magazines.russ.ru/km/2005/3/fr27-pr.html(ברוסית) Урны в колумбарии Донского крематория https://web.archive.org/web/20160923052214/http://alya-aleksej.narod.ru/olderfiles/2/Donskoi_r1_010.jpg(ברוסית) Белов С. В. Братья Гранат. — М. : Книга, 1982. — 96 с.(ברוסית)
מאזיאר כוהיאר

מאזיאר כוהיאר (בדארי: مازیار كوهيار; נולד ב-30 בספטמבר 1997 בפייזאבאד שבאפגניסטן) הוא כדורגלן אפגני המשחק בעמדת קשר הכנף בקבוצת יורק סיטי מהנשיונל ליג ובנבחרת אפגניסטן. כוהיאר נולד בפייזאבאד שבאפגניסטן, ובגיל שנתיים עבר להתגורר עם משפחתו באנגליה. כוהיאר גדל במחלקות הנוער של קובנטרי סיטי ווולסול. בשנת 2016 החל לשחק בקבוצה הבוגרת של וולסול במסגרת הפוטבול ליג הראשונה, ובסך הכל ערך 21 הופעות ליגה במדי המועדון, בהן הבקיע שער אחד. בשנת 2019 עזב את וולסול בשל פציעה בברכו, והחל לעבוד כמוכר בחנות עופות מטוגנים. ב-27 במרץ 2021, לאחר שלא שיחק כדורגל במשך 18 חודשים, חתם כוהיאר בהרפורד מהנשיונל ליג צפון. הוא ערך 25 הופעות ליגה במדי המועדון, בהן הבקיע ארבעה שערים. ב-22 במרץ 2022 חתם כוהיאר ביורק סיטי מהנשיונל ליג צפון. בתום עונת 2021/2022 העפיל עם המועדון לנשיונל ליג. ב-30 באוגוסט 2017 ערך כוהיאר את הופעת הבכורה שלו בנבחרת אפגניסטן, בהפסד 2-0 לנבחרת עומאן במשחק ידידות. מדיה וקבצים בנושא מאזיאר כוהיאר בוויקישיתוף מאזיאר כוהיאר, ברשת החברתית אקס (טוויטר) מאזיאר כוהיאר, באתר Transfermarkt מאזיאר כוהיאר, באתר Soccerway מאזיאר כוהיאר, באתר National Football Teams מאזיאר כוהיאר, באתר FootballDatabase.eu Walsall's Maz Kouhyar delight over international call-up באתר Express and Star, ‏ 29 בספטמבר 2016 (באנגלית) From serving fried chicken to fans' favourite באתר BBC, ‏ 4 בנובמבר 2022 (באנגלית) Hereford FC sign Afghanistan international Maziar Kouhyar באתר Hereford Times, ‏ 27 במרץ 2021 (באנגלית) Maziar Kouhyar signs for York City באתר הרשמי של יורק סיטי, 22 במרץ 2022 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מאזיאר כוהיאר".
אדריאן בייראמי

אדריאן בייראמי (באלבנית: Adrian Bajrami; נולד ב-5 באפריל 2002 בלנגנטל שבשווייץ) הוא כדורגלן אלבני-שווייצרי המשחק בעמדת הבלם בקבוצת המילואים של בנפיקה ליסבון ובנבחרת אלבניה. בייראמי גדל במחלקות הנוער של לנגנטל, TOBE, יאנג בויז ברן ובנפיקה ליסבון. בשנת 2022 החל לשחק בקבוצת המילואים של בנפיקה ליסבון במסגרת הליגה הפורטוגלית השנייה. ב-13 ביוני 2022 ערך בייראמי את הופעת הבכורה שלו בנבחרת אלבניה, בתיקו 0-0 נגד נבחרת אסטוניה במשחק ידידות. מדיה וקבצים בנושא אדריאן בייראמי בוויקישיתוף אדריאן בייראמי, באתר Transfermarkt אדריאן בייראמי, באתר Soccerway אדריאן בייראמי, באתר WorldFootball.net אדריאן בייראמי, באתר National Football Teams אדריאן בייראמי, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אדריאן בייראמי".
IDGAF (שיר של דואה ליפה)

"IDGAF" (ראשי תיבות של "I don't give a fuck") הוא סינגל של הזמרת הבריטית, דואה ליפה. השיר יצא ב-12 בינואר 2018 בהוצאת חברת התקליטים וורנר רקורדס. השיר מופיע כסינגל השמיני של אלבום האולפן הראשון שלה, Dua Lipa. השיר נכתב על ידי דואה ליפה, MNEK, לארז פרינסיפטו, סקיילר סטונסטריט וויסקו ווטר והופק על ידי קוז. נכון לדצמבר 2023, השיר הושמע למעלה מ-1.5 מיליארד פעמים בספוטיפיי, ולמעלה מ-832 מיליון פעמים ביוטיוב. מידע על הסינגל "IDGAF" באתר מיוזיק בריינז מילות השיר "IDGAF" באתר Genius סרטון השיר "IDGAF" באתר יוטיוב IDGAF, 2017-06-02, ארכיון מ-2023-05-08, נבדק ב-2023-09-09 Dua Lipa - IDGAF (Official Music Video), ארכיון מ-2020-07-18, נבדק ב-2023-09-09 White, Jack (8 בנובמבר 2018). "Inside Dua Lipa's Official Irish Singles Chart history". Official Charts Company. ארכיון מ-25 באוקטובר 2019. נבדק ב-22 ביוני 2022. {{cite web}}: (עזרה) "IDGAF – Dua Lipa". Deezer. 12 בינואר 2018. ארכיון מ-3 בינואר 2021. נבדק ב-3 בינואר 2021. {{cite web}}: (עזרה) "IDGAF (Radio Edit) – Single by Dua Lipa". Apple Music. ארכיון מ-1 באוגוסט 2021. נבדק ב-1 באוגוסט 2021. {{cite web}}: (עזרה) Mompellio, Gabriel. "Dua Lipa 'IDGAF' (Radio Date: 19/01/2018)" (באיטלקית). Warner Music Group. ארכיון מ-3 באוגוסט 2020. נבדק ב-3 באוגוסט 2020 – via Radio Airplay SRL. {{cite web}}: (עזרה) "IDGAF (Remixes) – Dua Lipa". Deezer. בינואר 2018. ארכיון מ-18 באפריל 2021. נבדק ב-18 באפריל 2021. {{cite web}}: (עזרה) Citations regarding the digital release of the "IDGAF" remixes EP in Austria, Germany and Switzerland: "Top 40/M Future Releases". All Access Music Group. אורכב מ-המקור ב-27 בפברואר 2018. נבדק ב-3 באוגוסט 2020. {{cite web}}: (עזרה) "IDGAF (Remixes II) – Dua Lipa". Deezer. 4 במאי 2018. ארכיון מ-18 באפריל 2021. נבדק ב-18 באפריל 2021. {{cite web}}: (עזרה)
יחסי ברזיל – טרינידד וטובגו

יחסי ברזיל – טרינידד וטובגו הם היחסים הבילטרליים בין ברזיל לטרינידד וטובגו. לטרינידד וטובגו ישנה שגרירות בברזיליה, ולברזיל שגרירות בפורט אוף ספיין. ב־1942 הוצב סגן קונסול ברזילאי בפורט אוף ספיין. ב־27 ביולי 1965 הוקמה בה השגרירות הברזילאית, ומיסוד הקשרים בין המדינות הושלם. ב־2008 ביקר בברזיליה ראש ממשלת טרינידד, פטריק מאנינג (אנ'), וחתם על 4 הסכמים, ובכללם על מסמך הבנות בתחום האנרגיה. ב־2009 נשיא ברזיל לואיז אינסיו דה סילבה ושר החוץ סלסו אמורים (פו') השתתפו בפסגת אמריקה (אנ') החמישית (אנ') שהתקיימה בפורט אוף ספיין. בשנת 2017, טרינידד וטובגו ייבאו סחורה בשווי 205 מיליון דולר. בשנת 2012 הסחר עמד על מיליארד דולר, כשהייצוא העיקרי בין שתי המדינות היה תוצרי נפט ושמן. טרינידד וטובגו שלחה טכנאים כדי להתמקצע בתעשיית מזון. מספר כדורגלנים ברזילאים שיחקו בקבוצות של טרינידד וטובגו כדוגמת ויליאם אוליבריה (אנ') וג'פרסון גולארט (אנ'). מדיה וקבצים בנושא יחסי ברזיל – טרינידד וטובגו בוויקישיתוף República de Trinidad e Tobago, web.archive.org, ‏2017-07-27 gov.br, CRIA A EMBAIXADA DO BRASIL EM TRINIDAD-E-TOBAGO E EXTINGUE O CONSULADO EM PORT -OF-SPAIN., gov.br #República de Trinidad e Tobago "Brazil trades US$1b with T&T". 10 באוקטובר 2012. נבדק ב-16 בינואר 2020. {{cite web}}: (עזרה)
תן לי ללכת באור

"תן לי ללכת באור" הוא סינגל שהוקלט על ידי הזמרת הישראלית איילה אינגדשט. את השיר הוציאה בשנת 2014 לאור חברת התקליטים NMC. נכתב והולחן על ידי רועי שפיגלר בהשראת תפילה אינדיאנית, ונכלל באלבומו הראשון עם קומץ השמיים. ב-14 באוגוסט 2014 נכנס למצעד הפזמונים השבועי של רשת ג' במקום העשירי. בשבוע שלאחר מכן יצא מהדירוג. תן לי ללכת באור: האזינו לאיילה אינגדשט, באתר ynet, 4 באוגוסט 2014 המצעד השבועי של רשת ג' מתאריך 14 באוגוסט 2014. פזמונט המצעד השבועי של רשת ג' מתאריך 21 באוגוסט 2014. פזמונט
מריו מיטאי

מריו מיטאי (באלבנית: Mario Mitaj; נולד ב-6 באוגוסט 2003 באתונה שביוון) הוא כדורגלן אלבני-יווני המשחק בעמדת המגן השמאלי בקבוצת לוקומוטיב מוסקבה מליגת העל הרוסית ובנבחרת אלבניה. מיטאי גדל במחלקת הנוער של א.א.ק. אתונה. ב-18 באוקטובר 2020 ערך את הופעת הבכורה שלו בקבוצה הבוגרת של המועדון, בתיקו 1-1 נגד פאוק סלוניקי במסגרת המחזור החמישי בליגת העל היוונית לעונת 2020/2021. בסך הכל ערך 11 הופעות ליגה במדי המועדון. ב-27 באוגוסט 2022 חתם מיטאי על חוזה לחמש שנים בלוקומוטיב מוסקבה מליגת העל הרוסית. ב-31 במרץ 2021 ערך מיטאי את הופעת הבכורה שלו בנבחרת אלבניה, בניצחון 2-0 על נבחרת סן מרינו במסגרת מוקדמות מונדיאל 2022. נכלל בסגל נבחרת אלבניה ליורו 2024. מדיה וקבצים בנושא מריו מיטאי בוויקישיתוף מריו מיטאי, באתר Transfermarkt מריו מיטאי, באתר Soccerway מריו מיטאי, באתר WorldFootball.net מריו מיטאי, באתר National Football Teams מריו מיטאי, באתר FootballDatabase.eu מריו מיטאי, באתר ESPN МАРИО МИТАЙ – НОВЫЙ ЗАЩИТНИК "ЛОКОМОТИВА" באתר הרשמי של לוקומוטיב מוסקבה, 27 באוגוסט 2022 (ברוסית) Ryan Dabbs last updated, Albania Euro 2024 squad: Sylvinho's full team, fourfourtwo.com, ‏2023-09-21 (באנגלית)